Document ID: 32000D0275

Kommissionens beslutning
af 21. marts 2000
om ækvivalens mellem visse kategorier af kørekort
(meddelt under nummer K(2000) 511)
(EØS-relevant tekst)
(2000/275/EF)
KOMMISSIONEN FOR DE EUROPÆISKE FÆLLESSKABER HAR -
under henvisning til traktaten om oprettelse af Det Europæiske Fællesskab,
under henvisning til Rådets direktiv 91/439/EØF af 29. juli 1991 om kørekort(1), senest ændret ved direktiv 97/26/EF(2), særlig artikel 1, stk. 2, og artikel 10, stk. 1, og
ud fra følgende betragtninger:
(1) Direktiv 91/439/EØF fastslås princippet om gensidig anerkendelse af kørekort, som medlemsstaterne udsteder. Kørekort, der er udstedt inden gennemførelsen af direktivet i national lovgivning, skal anerkendes.
(2) Ovennævnte princip om gensidig anerkendelse af kørekort omfatter fuld anerkendelse af alle rettigheder, som en kørekortindehaver er blevet tildelt i henhold til nationale bestemmelser, der er gældende på tidspunktet for tildelingen.
(3) Direktiv 91/439/EØF forpligter medlemsstaterne til at skabe ækvivalens mellem køretøjskategorierne i de kørekort, der er udstedt før gennemførelsen af direktivet, og køretøjskategorierne, der er defineret i direktivets artikel 3. Kommissionen skal godkende disse ækvivalensregler på en retlig bindende måde -
VEDTAGET FØLGENDE BESLUTNING:
Artikel 1
Denne beslutning finder anvendelse på alle gyldige kørekort udstedt i medlemsstaterne, som stadig er i omløb.
Artikel 2
Tabeller over ækvivalenser mellem kategorier af kørekort, som er udstedt i medlemsstaterne inden gennemførelsen af direktiv 91/439/EØF, og de harmoniserede kategorier, der er defineret i artikel 3 i direktiv 91/439/EØF, er opstillet i bilaget til denne beslutning.
Artikel 3
1. Kategorier af kørekort, der er udstedt inden gennemførelsen af direktiv 91/439/EØF, berettiger indehaveren til at føre køretøjer i de tilsvarende kategorier, som beskrevet i tabellerne i bilaget til nærværende beslutning, uden begrænsninger, medmindre andet er anført for den pågældende rettighed.
2. Koderne i tabellerne, som angiver begrænsninger i tilsvarende rettigheder, er harmoniserede fællesskabskoder opstillet i henhold til artikel 7a i direktiv 91/439/EØF.
3. Ved ombytning af et kørekort til en fællesskabsmodel for kørekort, som beskrevet i bilag I og Ia til direktiv 91/439/EØF i overensstemmelse med direktivets artikel 8, stk. 1, skal de ækvivalente rettigheder tildeles som beskrevet i bilaget til nærværende beslutning.
Artikel 4
Denne beslutning er rettet til medlemsstaterne.
Udfærdiget i Bruxelles, den 21. marts 2000.

Labels: 8
18
15